
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983,  испуњава прописане стандарде за акредитацију студијског програма МАС - БАНКАРСКИ И ФИНАНСИЈСКИ МЕНАЏМЕНТ у оквиру поља друштвено-хуманистичких наука и то за 100 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, је дана 24.12.2013. године поднела захтев за акредитацију студијског програма МАС - БАНКАРСКИ И ФИНАНСИЈСКИ МЕНАЏМЕНТ у оквиру поља друштвено-хуманистичких наука под бројем 612-00-02663/2013-04. 

Студијски програм мастер академских студија Банкарски и финансијски менаџмент траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм садржи све елементе који се захтевају законом и стандардима. Студијски програм има 60 ЕСПБ, траје 1 годину - 2 семестара. Садржи обавезне и изборне предмете и завршни (мастер) рад. Сви предмети, као и завршни мастер рад носе одређени број ЕСПБ у складу са оптерећењем студената. Студијски програм нема модуле, иако се у тексту стандарда наводи да има два модула. Програм има 2 изборна блока. У првом изборном блоку за један изборни предмет студентима се нуде 4 предмета, а у оквиру изборног блока 2 нуде се 3 предмета за један изборни предмет. Настава се изводи на српском језику. Прилог 1.1 је дат у електронској форми, сајт установе - www.ekof.bg.ac.rs.
Успешним завршетком студија студенти стичу звање мастера економије оспособљеног за рад у финансијским институцијама, регулаторним државним органима, институцијама повезаним са функционисањем финансијских тржишта и сл. Програм је усаглашен са циљевима и задацима установе. Повезан је са другим студијском програмима који се изводе на факултету.

Циљеви су јасно формулисани. Установа је навела као основни циљ освајање техника и вештина модерних финансијских делатности, односно оспособљавање за употребу савремених квантитативних и квалитативних метода, пословних стратегија, техника и процедура. 

Опште компетенције су прецизно дефинисане. Додатак дипломи је по форми у складу са стандардом. Садржи свих осам поглавља.
Студијски програм чини: 4 обавезних предмета, 2 изборна предмета и завршни дипломски (мастер) рад. За сваки изборни предмет понуђена су више од два предмета, тако да је испуњен део стандарда који захтева да се за сваки изборни предмет понуди најмање 2 предмета. Обавезни предмети имају по 7 ЕСПБ (4 предмета x 7 ЕСПБ - укупно 28 ЕСПБ или 46,67% од укупног броја ЕСПБ). Изборни предмети имају 14 ЕСПБ ( 2 предмета x 7 ЕСПБ) или 23,33% од укупног броја ЕСПБ. Завршни рад, са 18 ЕСПБ чини 30,00%. Студијски програм има идентичну структуру за сваки предмет - 2 часа предавања, 2 часа вежби и 3 часа СИР, укупно 7 часова активне наставе по предмету, односно 6 x 7 = 42 часа, укупно 630 часова. Испуњен је стандард по којем укупан број часова активне наставе на свим студијским програмима и свим нивоима студија не може бити мањи од 600 часова у току школске године. Структура активне наставе је: 28,57% предавања, 28,57 вежбе и 42,86% СИР. Испуњен је део стандарда везан за активну наставу који каже да од минималног броја часова активне наставе (600 часова на годишњем нивоу) на завршној години студијског програма дипломских академских и интегрисаних академских студија минимално 50% треба да буду часови предавања и вежби.

Програм је целовит и углавном нуди савремена научна и стручна знања. Додавањем савременије литературе и уџбеника од већег броја аутора сигурно би пружио боља сазнања полазницима програма. Програм је конзистентан. Програм нуди већи број предмета у оквиру изборних предмета, тако да омогућава студентима да се усмере ка оној ужој области која их највише интересује. Програм је и довољно флексибилан. Програм је повезан са другим студијским програмима који се изводе на овој установи. Установа је навела да је њихов студијски програм сличан са програмима бројних иностраних установа, које су наведене у материјалу. У Прилогу 6.4. дат је графички приказ подударности програма, са веома прецизним процентима, али се не може утврдити како се дошло до њих. 

Установа уписује 100 студената на овај студијски програм. Према приложеним подацима установа уписује студенте у складу са својим могућностима. Студенти се рангирају на основу неколико критеријума, а пре свега на основу стечене дипломе и резултата диференцијалних испита. Међутим, из текста стандарда се види да студенти немају исти третман, односно студенти Економског факултета имају предност при упису. 

Студенти стичу одређени број ЕСПБ полагањем испита. Сви предмети имају исту структуру активне наставе и исти број ЕСПБ.  Установа није приложила Табелу 8.1 У књигама предмета су јасно наведене врсте предиспитних и испитних обавеза и колико свака од наведених активности носи поена.

На студијском програму је ангажовано 14 наставника. 9 наставника су у звању редовног професора и 5 су ванредни професори. Један наставник је рођен 1947. године (Иванишевић Д. Милорад) и њему истиче право на рад уколико не буде изабран у звање емеритуса. Предмет држи са другим наставником, тако да његовим одсуством са предмета не би се угрозило извођење наставе. Наставници су ангажовани са 2,30 часа на недељном нивоу. Нико није оптерећен са више од 6 часова. Сви наставника су са 100% ангажовањем на установи. Наставници са 100% ангажовањем на установи држе комплетну наставу. Вежбе држе наставници, односно нема ангажованих сарадника. Већина наставника је компетентна за извођење наставе. Неки од наставника имају референтне радове који су везани за ужу област из којег је предмет. Вероватно су и други наставници компетентни, али су погрешили у попуњавању књиге наставника. Тако су нпр. неки наставници као референтне радове навели уџбенике који немају научну вредност, а при томе их је издала сама установа ( Лукић М. Радојко -Рачуноводство трговинских предузећа, Економски факултет, Београд, 2013; Банкарско рачуноводство, Економски факултет, Београд, 2013; Рачуноводство осигуравајућих компанија, Економски факултет, Београд, 2012; Управљање трошковима у пољопривредном предузећу, Економски факултет, Београд, 2010; Управљање квалитетом материјалних производа, кооаутор, Економски факултет, Београд, 2012; Ревизија у банкама, Економски факултет, Београд, 2010; Рачуноводство трговинских предузећа кроз примере, Економски факултет, Београд, 2013; Рачуноводство пензијског осигурања, Економски факултет, Београд, 201; Практикум из трговинског рачуноводства, Економски факултет, Београд, 2012; Банкарско рачуноводство, примери, задаци и тестови, Економски факултет, Београд, 2011.) Многи наставници су дали референтне радове старије од 10 године ( нпр. Ђукић Т. Ђорђе је од 10 референтних радова дао 4 застарела рада - „Comparative Models of Banking Reform“, Chapter 7 . In Banking Reforms in South-East Europe, ed. by Z. Sevic, Edward Elgar s Publishing, 2002, pp. 147-161; „Banking Sector Restructuring in Yugoslavia“"", Economic & Financial Review, Volume 5, Number 2, London, Summer 1998, pp. 79-94; „Export Expansion and Economic Growth in Yugoslavia Some Empirical Evidence“, 6th World Congress of the Econometric Society, Barcelona 22-28 August, 1990, Economic Analysis No. 2, 1991, pp. 95-113; „Деструктивно дејство популистичког приступа вођењу монетарне политике у условима хиперинфлације“, у књизи Привреда Југославије у условима блокаде, Српска академија наука и уметности, Београд, 1994, стр. 79-88.) Неки су као референтне радове навели уџбенике, а поред тога су дали и радове старије од 10 година (нпр. Пауновић Ж. Благоје - Економика предузећа, Центар за издавачку делатност Економског факултета у Београду, Београд, 2008, стр. 258; Економика предузећа, коаутор са М. Николић, Н. Маленовић и Д. Покрајчић, Економски факултет, Београд, 1996, стр.604; Економика и организација предузећа, коаутор са Б. Ставрић и С. Ракић, Виша економска школа ""Прота Матија Ненадовић"", Ваљево, 2002, стр. 404; Могућности унапређења корпоративног управљања, Милочерски економски форум 2007: Корпоративно и јавно управљање у функцији развоја конкурентности, Савез економиста Србије и Савез економиста Црне Горе, Милоцер, 2007, стр. 483 – 496; Управљање пословним подручјима - Пословна економија за ИВ разред економске школе, коаутор са Б. Ставрић и Г. Петковић, Завод за уџбенике и наставна средства, Београд, 1998, стр. 163; Управљање предузећем - Пословна економија за III разред економске школе, коаутор са Б. Ставрић, Завод за уџбенике и наставна средства, Београд, 1997, стр. 157; Пословни план – водич за израду, коаутор са Д. Зиповски, Центар за издавачку делатност Економског факултета у Београду, 2005, стр. 294; Функицонисање фондова „смелог“ капитала (Venture Capital Funds) у југословенској привреди и значај иницијалне јавне понуде акција, Економика предузећа, нов-дец 1999, стр. 217-223; Инвестиционе одлуке предузећа у условима групног управљања, Економски факултет, Београд, 1994, стр.212) Препоручује се Установи да скрене пажњу професорима на ажурирање спискова радова. Установа је приложила комплетан распоред предавања, а не само за овај студијски програм. Распоред је написан тако да се не може уочити када која група слуша предавање, односно вежбе. Али, у електронском обрасцу се примењује дозвољена величина групе за предавање и за вежбе. 

Установа располаже са простором од 12.480,52 m2, у Каменичкој улици. На том простору је обезбеђено 3.193 места. Према подацима из електронског обрасца Уједињени на установи, на свим програмима, студира 6100 студената, тако да је обезбеђен простор од 2 m2 по студенту ( 6100 x 2 = 12200 m2). На овом програму треба да студира 100 студената, једну године, што значи да је неопходно минимално 100x 1x 2 = 200 m2. Установа је у табелама са структуром простора, на којој се изводи овај студијски програм, показала да су обезбеђени просторни услови. Према приложеним подацима у Табели 10.1 установа располаже са одговарајућом структуром простора. Обезбедила је. Према приложеној табели 10.2 установа располаже са потребном опремом. Установа је навела 106 књига које су уско везане за овај студијски програм. Обезбеђена је покривеност обавезних предмета уџбеничком литературом.

Установа је приложила Извештај о самовредновању. Он је свеобухватан и квалитетан. Установа има 9 чланова Комисије за квалитет, од којих су 2 члана студенти.

Нису планиране студије на даљину.
1. Број наставника на студијском програму= 14
Број наставника са пуним радним временом= 14
2. Трајање програма= 1 година, 2 семестра
3. Број ЕСПБ бодова= 60
4. Број студената који се уписује на прву годину= 100
5. Број часова активне наставе за студенте: I= 21, II= 21
6. Проценат изборности на програму= 53,33%
7. Просечно оптерећење наставника на установи= 6,31

8. Просечно оптерећење сарадника на установи= 10,8

9. Број наставника са укупним оптерећењем већим од 12= 0

10. Проценат наставе коју држе наставници са пуним радним временом= 100%
11. Бруто простор= 12.480,52 м2
12. Број књига релевантних за студијски програм= 106
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм МАС - БАНКАРСКИ И ФИНАНСИЈСКИ МЕНАЏМЕНТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС - БАНКАРСКИ И ФИНАНСИЈСКИ МЕНАЏМЕНТ у оквиру поља друштвено-хуманистичких наука и то за 100 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-02663/2013-04
Београд, 14.11.2014. године


	ПРЕДСЕДНИК

Проф. др  Ендре Пап



